Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 13424

c) Plusz, vagy mínusz 6 kHz-el, vagy ennél nagyobb mértékben eltérő frekvencián és 55 dB-el erősebb zavaró jel esetén sem. Megjegyzés. – A fenti irányszögbeli hiba a légijármű mágneses iránytűjének hibáját nem számítva értendő. 3.10 (Fenntartva) 3.11 A mikrohullámú leszállító rendszer (MLS) jellemzői 3.11.1 Meghatározások Auxiliary data. Kiegészítő adatok Az alap adatokon kívül sugárzott olyan adatok, amelyek a fedélzeti helyzet számítások pontosításához a földi berendezés telepítési helyére vonatkozó információkat és más kiegészítő információkat biztosítanak. Basic data. Alap adatok A földi telepítésű berendezés által sugárzott azon adatok, amelyek a leszállító rendszer üzemelésével közvetlenül kapcsolatosak. Beam centre. Sugárnyaláb középpont A letapogató sugárnyaláb fő szirmának felfutó és lefutó élén lévő két mínusz 3 dB-es pont közötti felezőpont. Beamwidth. Sugárszélesség A letapogató sugárnyaláb fő szirmának szélessége, az, amit a mínusz 3 dB-es pontoknál mérnek, és szögegységekben állapítják meg, az antenna irányítási vonalnál a vízszintes síkban az oldalszög funkcióra, a függőleges síkban a magassági szög funkcióra. Clearance guidance sector. Kiegészítő biztonsági-vezetési szektor A légtérnek a fedésterületen belüli azon része, amelyen belül a biztosított oldalszög útirány-vezetési tájékoztatás nem arányos a légijármű szögeltérésével, de állandó balra, vagy jobbra kijelzés áll rendelkezésére arról, hogy a légijármű az arányos útirány-vezetési szektorhoz viszonyítva melyik oldalon van. Control motion noise (CMN). Kormányzási elmozdulási zaj Az útirány-vezetési jel hibájának az a része, amelyet a kormány felületek, a futók és az antennaoszlop elmozdulása okoz, és amelyet a légijárműnek az útirányra ráállt repülés közbeni térbeli helyzeti szöge befolyásolhat, de az, ami nem idézi elő a légijárműnek a megkívánt iránysávtól és/vagy siklópályától való eltérését. (Lásd a korábbi 3.5 pontot.) Coordinate system - conical. Koordináta rendszer - kúpos Egy funkcióra akkor mondjuk, hogy kúpos koordináta rendszert használ, amikor a dekódolt útirányvezetési szög úgy változik, mint a vevő antennát magába foglaló kúp felülete és egy, a kúp tengelyére merőleges, annak csúcspontján áthaladó sík közötti minimális szög. A kúp csúcsa az antenna fázis- 2007/70/II. szám középpontja. A megközelítési oldalszög, vagy hátsó irányszektor funkcióknál a sík az a függőleges sík, amely a futópálya középvonalát foglalja magába. A magassági szög funkciónál a sík vízszintes. Coordinate system - planar. Koordináta rendszer - síkbeli Egy funkcióra akkor mondjuk, hogy síkbeli koordinátákat használ, amikor a dekódolt útirány-vezetési szög egy, a vevő antennát magába foglaló sík és egy referencia sík közötti szögben változik. Az oldalszög funkciókra a referencia sík a futópálya középvonalát magába foglaló sík és az a sík, ami a vevő antennát magába foglalja, és egy függőleges síkként az antenna fázis-középpontján halad át. Coverage sector. Fedésterületi szektor A légtér egy olyan része, amelyen belül egy meghatározott funkciójú szolgáltatás kerül biztosításra, és amelyen belül a jel teljesítmény-sűrűsége a meghatározott minimummal egyenlő, vagy annál nagyobb. DME/P. DME/P Az MLS berendezés távolságmérő berendezése, ahol a “P” a pontos távolságmérést jelenti. A berendezés spektrum jellemzői olyanok, mint a DME/N berendezésé. Function. Funkció Az MLS berendezés által biztosított speciális szolgáltatás, azaz a megközelítési oldalszög útirányvezetés, a hátsó irányszektor útirány-vezetés, vagy az alapadat stb. Mean course error. Közepes irányszög hiba Az oldalszög hiba közepes értéke, a futópálya meghosszabbított középvonala mentén. Mean glide path error. Közepes siklópálya hiba A magassági szög hiba közepes értéke, a magassági szög-vezetési funkció által biztosított siklópálya mentén. Minimum glide path. Minimum siklópálya A süllyedés legalacsonyabb szögértéke az a nulla fokos magassági szögön való süllyedés, amely megegyezik a megközelítési eljárásokban közzétett értékkel és az akadálymentességi követelményekkel. Megjegyzés. - Ez az a legalacsonyabb süllyedési szög, amelyet a műszeres futópályára engedélyeztek és közzétettek. MLS antenna boresight. Az MLS antenna irányítási (közép) vonala Az a sík, ami az antenna fázis-középpontján az antenna rendszert magába foglaló vízszintes tengelyekre merőlegesen áthalad. Megjegyzés. - Az oldalszög esetében az antenna irányítási (közép) vonal és a nulla fokos oldalszög általában egy egyenesbe esik. A műszaki összefüggésben előnyben részesített meghatározás az "antenna-irányítási (közép) vonal", míg az üzemeltetési összefüggésben az előnyben részesített meghatározás a "nulla fokos oldalszög" (lásd az alábbi meghatározást). MLS azimuth. MLS oldalszög A vízszintes síkokban azoknak a pontoknak a helyzete, ahol a dekódolt útirány-vezetési szög állandó. MLS approach reference datum. MLS megközelítési vonatkozási pont Egy meghatározott magasságú pont a futópálya középvonalának és küszöbének kereszteződése fölött. MLS back azimuth reference datum. MLS hátirány irányszög vonatkozási pont A futópálya középvonala fölött a futópálya közepénél meghatározott magasságban lévő pont. 2007/70/II. szám MLS datum point. MLS alappont A futópálya középvonalán a megközelítési magassági szög antenna fázis-középpontjához legközelebb lévő pont. MLS elevation. MLS magassági szög Azoknak a pontoknak a helyzete a függőleges síkokban, ahol a dekódolt útirány-vezetési szög állandó. MLS zero degree azimuth. MLS nulla fokos oldalszög Az az MLS oldalszög, ahol a dekódolt útirány-vezetési szög nulla fokos. Out-of-coverage indication signal. Fedésterületen-kívül kijelzés A tervezett fedésterületi szektoron kívüli területre kisugárzott jel ott, ahol kifejezetten szükséges a fedélzeti riasztás jelzésből az érvénytelen jel eltávolításának megelőzése a félrevezető útirány-vezetési információk jelenléte esetén. Path following error (PFE). Útvonal követési hiba Az útirány-vezetési jel hibájának az a része, amely előidézheti azt, hogy a légijármű a megkívánt útiránytól és/vagy siklópályától eltérjen. Path following noise (PFN). Útvonal követési zaj Az útirány-vezetési jel hibájának az a része, amely előidézheti azt, hogy a légijármű a megkívánt közepes iránysáv vonaltól és közepes siklópályától eltérjen, amelyik a megfelelő. Proportional guidance sector. Arányos útirány-vezetési szektor A légtérnek a fedésterületen belüli azon része, melyen belül a funkciónak megfelelően biztosított oldalszög útirány-vezetési tájékoztatás egyenesen arányos a légijármű fedélzeti antennának a nulla fokos referenciától való szögeltérésével. 3.11.2 Általános rész 3.11.2.1 Az MLS egy olyan precíziós megközelítési és leszállító útirány-vezetést adó rendszer, amely helyzet-információkat és különféle föld-levegő adatokat biztosít. A helyzetre vonatkozó információkat széles fedési szektoron belül biztosítja, és az oldalszög mérésével, a magassági szög mérésével és a távolság mérésével határozza meg. Megjegyzés. - Hacsak nincs külön jelezve az, hogy MLS légijármű fedélzeti berendezésről van szó, akkor a 3.11 szakasz szövege az MLS földi berendezésre vonatkozik. 3.11.3 MLS konfigurációk 3.11.3.1 Alap MLS. Az MLS alap konfigurációjának a következőket kell tartalmaznia:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes